Omstrede lughawe-skandeerders vervang | Nuus24
Londen – Die oorblywende X-straal-masjiene wat ‘n mens se hele liggaam skandeer, sal binne die volgende paar weke by lughawens in Brittanje verwyder word, het Daily Mail berig.Dié sekuriteitstelsels, wat al sedert 2009 by lughawens getoets word, skandeer deur passasiers se klere en skep dan ‘n spookagtige beeld van die naakte liggaam. Die skandering word dan deur die sekuriteitspersoneel gesien. Kritici sê dat die masjiene die passasier se reg op privaatheid geskend het en dat die bestraling van die skandeerder ‘n mens se kans op kanker verhoog. Party moslemgroepe het ook geweier om deur dit te loop op grond van hul geloofsoortuigings. Die Europese Kommissie het besluit dat die kanker-risiko amper nul is, maar noudat die drie jaar lange proeftydperk verval het, het die kommissie besluit om nie die skandeerders permanent te maak nie. Die skandeerders sal deur ander masjiene vervang word wat radio-frekwensie-tegnologie gebruik. – Volg Nuus24 op Twitter Lees meer oor: brittanje | lughawens VOLGENDE OP NUUS24X